Прадстаўніца Кыргызстана Ажар Чолушава была перакананая, што беларусы вельмі мала ведаюць пра яе родную краіну, і зладзіла міні-віктарыну, пераможцу якой падрыхтавала спецыяльны падарунак. Аднак у зале сталіцу Кыргызстана назвалі практычна адразу і ледзь не хорам, чым прыемна парадавалі дзяўчыну. Яшчэ адзін падарунак перадала са сцэны ўкраінка Міла Ніціч – тэхнічнаму персаналу, а дакладней, аператарам, якія здымаюць маштабнае шоу: “Кожнай артыстцы хочацца выглядаць на экране прыгожа, так што мы з вамі дамовіліся, праўда?” – пажартавала дзяўчына.